Silvi Kalda

Silvi Kalda (16. jaanuar 1929 – 21. detsember 2018) oli eesti nahakunstnikSuri nahakunstnik Silvi Kalda .

Ta lõpetas 1950. aastal Tallinna Kergetööstuse Tehnikumi ja 1956. aastal Eesti Riiklikus Kunstiinstituudi (ERKI) nahkehistöö erialal. 

Seejärel töötas ta Tartu ja Tallinna kunstitoodete kombinaatides teostuskunstniku ja meistrina. 1967–1993 oli ta ERKI nahkehistöö kateedri õppejõud, 1987. aastast dotsent. 1994. aastast oli ta vabakutseline kunstnik.

Tema loomingut iseloomustati järelehüüdes järgmiselt: "Tema loomingus on alati olnud tähtsal kohal kuldamine ja nahavool, kuid eriti iseloomulikuks peetakse kuldaktsente heledal nahal või pärgamendil. Hilisemat perioodi ilmestas rohkete metalldetailide kasutamine."

Silvi Kalda oli Eesti Kunstnike Liidu liige (1959) ja Eesti Nahakunstnike Liidu auliige (2009).

1978. ja 1987. aastal pälvis ta preemiad Eesti vabariiklikul köitekunstinäitusel, 1982. aastal Eesti Kunstnike Liidu tarbekunstinäituse aastapreemia ning 1983. aastal Baltimaade tarbekunstitriennaali medali. 

Maetud Karjaküla kalmistule.

Viited

 Kirjandus 
Eesti kunsti ja arhitektuuri biograafiline leksikon. Tallinn 1996.

Välislingid
 Suri nahakunstnik Silvi Kalda 

Kategooria:Eesti nahakunstnikud
Kategooria:Eesti Kunstiakadeemia õppejõud
Kategooria:Eesti Kunstiakadeemia vilistlased
Kategooria:Karjaküla kalmistule maetud
Kategooria:Sündinud 1929
Kategooria:Surnud 2018